อาหารไทยสไตล์อีสานทานยังงัยก็ไม่เคยเบื่อ แซ่บมากน้อยต่างกันไปตามความสามารถของลิ้นแต่ละคน .... แล้วนี่มีร้านใหม่มาเปิด (จริงๆเปิดมาได้พักนึงแระ แต่เพิ่งได้มา) ชั้น 1 โครงการ @Park ทาวน์อินทาวน์ ติดกับสเวนเซนส์เลยค่ะ 

ร้านห้องแอร์ขนาดไม่เล็กไม่ใหญ่ กับป้ายร้านที่ใช้พื้นโทนขาวดำ ทำให้โลโก้สีโทนส้มดูเด่นขึ้นแบบชัดเจน "แซ่บคลาสสิค" ร้านอาหารอีสานในเครือของ ส.ขอนแก่น ..... เปิดเมนูมาเจอทั้งส้มตำ ลาบ น้ำตก ยำ ต้มแซ่บ จิ้มจุ่ม แถมยังมีอาหารจานเดียวไว้ให้คนเปล่าเปลี่ยวเหงาไม่มีเพื่อนหม่ำทานกันได้ด้วย 

ส่วนเราวันนั้นไปกันเยอะ หันซ้ายหันขวานับได้ 1 คนถ้วนพอดี เลยสั่งมาได้ชิมแค่ส้มตำไทยและผัดหมี่โคราช 

- ส้มตำไทย (55฿) : มะละกอกรอบๆตำมารสชาติหวานเปรี้ยวใช้ได้ สั่งเผ็ดน้อยได้เผ็ดน้อยตามออเดอร์ ถือว่าถูกปากใช้ได้อยู่

- ผัดหมี่โคราช (79฿) : เส้นเหนียวนุ่มอร่อยดีค่ะ รสชาติผัดก็ดี เสียแค่ใส่ผักน้อยไปหน่อย อ่อ!! เค้าห่อไข่มาสวยงามเลยค่ะ 

ด้วยลักษณะร้านห้องแอร์เลยทำให้คนคิดว่าราคาสูงรึเปล่าไม่รู้ ลูกค้าในร้านเลยไม่เยอะเท่าไหร่ เดินเข้าไปนี่เลือกนั่งได้ตามสบายมาก แต่พอลูกค้าน้อยเราเลยเหมือนลูกค้าวีไอพีเลย เพราะพนักงานจะดูแลดีมาก .... แนะนำอาหารให้ พูดจาดี นอบน้อม และอาหารได้เร็วด้วยค่ะ 

ถือเป็นอีกร้านแถวบ้านที่แวะฝากท้องได้เรื่อยๆ ถ้าใครได้มาแถวนี้มาลองแวะชิมกันได้นะคะ ..,. จอดรถได้ในลานจอดของโครงการ จอดฟรี 20 นาที แต่ถ้าทานข้าวก็ใช้ใบเสร็จแนบตอนขาออกคู่บัตรจอดรถได้เลย ใบเสร็จมูลค่าเกิน 100 บาท สามารถจอดรถได้ 3 ชั่วโมง แต่ยังต้องเสีย 10 บาทนะคะ (คุ้มกว่าเสี่ยงจอดริมถนนแล้วโดนใบเสร็จหรือล็อกล้อแน่นอนค่ะ)